als_Latn dik_Latn tur_Latn
Anglia duket e pandalshme në rrugën drejt Kampionatit Evropian “Francë 2016”.
Përfaqësuesja e “Tre Luanëve” triumfoi 3-2 në Slloveni duke regjistruar fitoren e gjashtë në po kaq ndeshje në Grupin E. Kapiteni Uejn Runi katër minuta para fundit shënoi golin e suksesit për miqtë, pasi më herët Xhek Uilsher kishte realizuar një dopietë të mrekullueshme. Vendasve nuk u mjaftuan Novakoviç dhe Perçnik. Me kualifikimin të hipotekuar, skuadra e Hodgsonit ruan epërsinë prej gjashtë pikësh kundrejt Zvicrës që sonte mposhti me vështirësi 2-1 Lituaninë në transfertë. Shaqiri ishte autor i golit të fitores për helvetët (84’), pasi më herët epërsisë së vendasve (Çerniç 65’) Zvicra i qe përgjigjur me Drmiçin katër minuta më pas. Në duelin tjetër të këtij grupi, Estonia mundi 2-0 në shtëpi San Marinon.
Me pikë të plota pas gjashtë xhirosh udhëheq edhe Sllovakia në Grupin C. Të besuarit e trajnerit Kozak sonte bërë detyrën duke mposhtur 2-1 Maqedoninë e duke u konfirmuar surpriza e këtyre kualifikueseve. Tri pikë pas sllovakëve vjen Spanja, të cilës i mjaftoi një gol i David Silvës pak para pushimit mes pjesëve për të thyer 1-0 Bjellorusinë në Minsk. Ndërkohë, me suksesin 3-0 ndaj Luksemburgut, Ukraina mban gjallë shpresat për kualifikim.
Në Grupin G vazhdon forma e mirë e Austrisë, që i bëri një surprizë të pakëndshme Rusisë duke e mposhtur 1-0 në shtëpi me golin e Jankos (33’). Tani austriakët kanë 16 pikë, 4 më shumë se Suedia që sonte triumfoi 3-1 përballë Malit të Zi. Sërish suedezët i falen Zllatan Ibrahimoviçit, autor i dy golave në pjesën e parë. Lihtenshtajni dhe Moldavia ndanë pikët pas barazimit 1-1.
/Start/E.B/
als_Latn als_Latn als_Latn als_Latn ltz_Latn